*Tämä artikkeli kertoo ruotsalaisesta jääkiekkoilijasta. Muista samannimisistä ks. Johan Franzén (täsmennyssivu).*

**Johan Franzén** (s. 23. joulukuuta 1979 Vetlanda, Ruotsi) on ruotsalainen ammattilaisuransa lopettamaan joutunut jääkiekkoilija, pelipaikaltaan oikea laitahyökkääjä.

Ura
---

Franzénin jääkiekkoura alkoi Vetlandan kunnan lähellä sijaitsevan Landsbron joukkueessa Boro Vetlanda HC:ssä, jossa sai vuoden pelikiellon taklattuaan tuomarin. Vuonna 1999 hänen uudeksi seurakseen tuli HockeyAllsvenskanin Tranås AIF. Pelattuaan joukkueessa yhden kauden ajan Franzén siirtyi Linköpingiin, jossa hän pelasi viisi kautta. Hän auttoi joukkuetta nousemaan Elitserieniin vuonna 2001. Kaudella 2005–06 Franzén siirtyi Detroit Red Wingsin NHL-joukkueeseen ja keräsi tulokaskaudellaan 80 ottelussa 16 pistettä (12 maalia, 4 syöttöä).

Kevään 2006 maailmanmestaruuskilpailuissa Franzén oli mukana Ruotsin MM-kultaa voittaneessa joukkueessa. Saman vuoden elokuussa hän teki Detroit Red Wingsin kanssa kolmen vuoden pituisen ja 2,8 miljoonan Yhdysvaltain dollarin arvoisen sopimuksen.

Nashville Predatorsia vastaan 30. maaliskuuta 2008 pelatussa NHL-ottelussa Franzén teki tuon kuukauden kuudennen voittomaalinsa. Näin hän rikkoi Gordie Howen helmikuussa 1952 tekemän ja tammikuussa 1956 toistaman yhden kuukauden aikana tehtyjen voittomaalien seuraennätyksen (5). Howen ennätyslukemiin oli aiemmin kyennyt myös Henrik Zetterberg tammikuussa 2007. Howe oli paikalla seuraamassa ottelua, jossa Franzén rikkoi ennätyksen, sillä pelin yhteydessä juhlittiin hänen 80:nnetta syntymäpäiväänsä.

NHL:n pudotuspeleissä kaudella 2007–2008 Franzén rikkoi Detroit Red Wingsin pudotuspelien maaliennätyksen. Aiemmin ennätystä oli pitänyt hallussaan Petr Klíma 10 osumallaan. Samalla kaudella Franzén teki maalin viidessä peräkkäisessä pudotuspeliottelussa. Detroitin joukkueessa vastaavaan suoritukseen olivat aiemmin pystyneet ainoastaan Gordie Howe (1949 ja 1964) ja Ted Lindsay (1952).

Franzénilla on maailmanmestaruus vuodelta 2006 ja kauden 2007–2008 päätteeksi Franzénin kausi päättyi Stanley Cup -voittoon. 

2. helmikuuta 2011 ottelussa Ottawa Senatorsia vastaan Franzén teki viisi maalia yhdessä ottelussa 44:ntenä pelaajana NHL:n historiassa. Hän on toiseksi viimeisin*milloin?* pelaaja, joka on tehnyt viisi maalia yhdessä ottelussa.

Franzen sai tammikuussa 2015 uransa viidennen aivotärähdyksen. Sen jälkioireet olivat vakavat, eikä hän pystynyt pelaamaan loppukaudella. Kaudella 2015–2016 Franzén kävi yrittämässä paluuta, mutta kykeni pelaamaan vain kahdessa pelissä. Vaikka Franzén ei ole virallisesti ilmoittanut lopettaneensa, hän on ollut yli neljä kautta pelaamatta.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–02 | Linköpings HC | Elitserien | 36 | 2 | 6 | 8 | 64 | – | – | – | – | – |
| 2002–03 | Linköpings HC | Elitserien | 37 | 2 | 4 | 6 | 14 | – | – | – | – | – |
| 2003–04 | Linköpings HC | Elitserien | 49 | 12 | 18 | 30 | 26 | 5 | 0 | 1 | 1 | 8 |
| 2004–05 | Linköpings HC | Elitserien | 43 | 7 | 7 | 14 | 45 | 6 | 2 | 0 | 2 | 16 |  |  |  |  |  |  | MM | 5 | 1 | 0 | 1 | 0 |
| 2005–06 | Detroit Red Wings | NHL | 80 | 12 | 4 | 16 | 36 | 6 | 1 | 2 | 3 | 4 |  |  |  |  |  |  | MM | 8 | 0 | 3 | 3 | 12 |
| 2006–07 | Detroit Red Wings | NHL | 69 | 10 | 20 | 30 | 37 | 18 | 3 | 4 | 7 | 10 |
| 2007–08 | Detroit Red Wings | NHL | 72 | 27 | 11 | 38 | 51 | 16 | 12 | 3 | 15 | 4 | Stanley Cup |
| 2008–09 | Detroit Red Wings | NHL | 71 | 34 | 25 | 59 | 44 | 23 | 12 | 11 | 23 | 12 |
| 2009–10 | Detroit Red Wings | NHL | 27 | 10 | 11 | 21 | 22 | 12 | 6 | 12 | 18 | 16 |  |  |  |  |  |  | OK | 4 | 1 | 1 | 2 | 2 |
| 2010–11 | Detroit Red Wings | NHL | 76 | 28 | 27 | 55 | 58 | 8 | 2 | 1 | 3 | 6 |
| 2011–12 | Detroit Red Wings | NHL | 77 | 29 | 27 | 56 | 40 | 5 | 1 | 0 | 1 | 8 |  |  |  |  |  |  | MM | 7 | 4 | 5 | 9 | 8 |
| 2012–13 | Detroit Red Wings | NHL | 41 | 14 | 17 | 31 | 41 | 14 | 4 | 2 | 6 | 8 |
| 2013–14 | Detroit Red Wings | NHL | 54 | 16 | 25 | 41 | 40 | 5 | 0 | 2 | 2 | 2 |
| 2014–15 | Detroit Red Wings | NHL | 33 | 7 | 15 | 22 | 30 | – | – | – | – | – |
| 2015–16 | Detroit Red Wings | NHL | 2 | 0 | 1 | 1 | 2 | – | – | – | – | – |
| 2016–17 | Detroit Red Wings Loukkaantunut | NHL | 0 | 0 | 0 | 0 | 0 | – | – | – | – | – |
| 2017–18 | Detroit Red Wings Loukkaantunut | NHL | 0 | 0 | 0 | 0 | 0 | – | – | – | – | – |
| NHL yhteensä | 602 | 187 | 183 | 370 | 401 | 107 | 42 | 39 | 81 | 80 |

Lähteet
-------

* Johan Franzén Eurohockey-sivustolla (englanniksi)
* Johan Franzén The Internet Hockey Databasessa (englanniksi)
* Johan Franzén Legends of Hockey -sivustolla (englanniksi)

### Viitteet

1. ↑  Odelberg, Carl: Johan Franzén på isen vid Boros första ispass  31.8.2005. Boro Vetlanda HC. Viitattu 9.5.2008. (ruotsiksi)[vanhentunut linkki]
2. ↑  Johan Franzén Elite Prospects. Viitattu 9.5.2008. (englanniksi)
3. ↑  IIHF World Championships  2008. IIHF. Viitattu 9.5.2008. (englanniksi)
4. ↑  Player statistics by team: SWE – Sweden (PDF)  21.5.2006. IIHF. Viitattu 9.5.2008. (englanniksi)
5. ↑  Wings lock up Franzen  25.8.2006. The Globe and Mail. Viitattu 9.5.2008. (englanniksi)
6. ↑  Caples, Michael: Franzen Breaks Howe's GWG Record  30.3.2008. Detroit Red Wings.  Arkistoitu 8.5.2008. Viitattu 9.5.2008. (englanniksi)
7. ↑  Filppula maalinteossa Detroitissa *Yle Urheilu*.  9.5.2008. Viitattu 9.5.2008.
8. ↑  Oivio, Janne: Ikävä terveysvaiva vei NHL-tähden "täyteen pimeyteen" kuukausiksi – "Isä, mikset voi leikkiä kanssamme?" *Ilta-Sanomat*.  17.4.2015.  Arkistoitu 18.4.2015. Viitattu 17.4.2015.